LIETUVOS RESPUBLIKOS APLINKOS MINISTRO

Į S A K Y M A S

DĖL FINANSAVIMO SKYRIMO PROJEKTUI NR. VP3-3.1-AM-01-V-05-019 PAGAL 2007–2013 M. SANGLAUDOS SKATINIMO VEIKSMŲ PROGRAMOS 3 PRIORITETO „APLINKA IR DARNUS VYSTYMASIS“ VP3-3.1-AM-01-V PRIEMONĘ „VANDENS TIEKIMO IR NUOTEKŲ TVARKYMO SISTEMŲ RENOVAVIMAS IR PLĖTRA“

2013 m. gruodžio 20 d. Nr. D1-977

Vilnius

Vadovaudamasis Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698), 7.2.9 punktu, Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132; 2009, Nr. 131-5682; 2012, Nr. 56-2785), 100–101 punktais, VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ projektų finansavimo sąlygų aprašo, patvirtinto Lietuvos Respublikos aplinkos ministro 2008 m. liepos 29 d. įsakymu Nr. D1-401 (Žin., 2008, Nr. 99-3835; 2011, Nr. 75-3643), 95–96 punktais ir atsižvelgdamas į VP3-3.1-AM-01-V priemonės „Vandens tiekimo ir nuotekų tvarkymo sistemų renovavimas ir plėtra“ valstybės projektų sąrašą Nr. 05, patvirtintą Lietuvos Respublikos aplinkos ministro 2013 m. liepos 11 d. įsakymu Nr. D1-515 (Žin., 2013, Nr. 75-3797, Nr. 127-6488), į Lietuvos Respublikos aplinkos ministerijos Aplinkos projektų valdymo agentūros 2013 m. lapkričio 22 d. projektų tinkamumo finansuoti vertinimo ataskaitą Nr. 3,

s k i r i u finansavimą pagal Sanglaudos skatinimo veiksmų programos 3 prioriteto „Aplinka ir darnus vystymasis“ VP3-3.1-AM-01-V priemonę „Vandens tiekimo ir nuotekų tvarkymo sistemų renovavimas ir plėtra“ projektui įgyvendinti iš Aplinkos taršos mažinimo ir prevencijos programos (programos kodas 01 31):

Projekto Nr.	Projekto vykdytojas	Projekto pavadinimas	Finansavimo suma, Lt	ES Sanglaudos fondo lėšų suma, Lt	Bendrojo finansavimo lėšų suma, Lt
VP3-3.1-AM-01-V-05-019	UAB „Pagėgių komunalinis ūkis“	Vandens tiekimo ir nuotekų tvarkymo infrastruktūros plėtra Pagėgių savivaldybėje (Būbliškėje, Natkiškiuose)	1 592 827,80	1 425 161,72	167 666,08

Aplinkos ministras	Valentinas Mazuronis

___________